CELEX: 52010PC0607
Language: el
Date: 2010-10-27
Title: Πρόταση ΟΔΗΓIΑ ΤΟΥ ΕΥΡΩΠΑΪΚΟΥ ΚΟIΝΟΒΟΥΛIΟΥ ΚΑI ΤΟΥ ΣΥΜΒΟΥΛIΟΥ για την τροποποίηση της οδηγίας 2000/25/EΚ όσον αφορά τις διατάξεις για τους ελκυστήρες που διατίθενται στην αγορά στο πλαίσιο του ευέλικτου συστήματος

|

52010PC0607

/* COM/2010/0607 τελικό - COD 2010/0301 */  Πρόταση ΟΔΗΓIΑ ΤΟΥ ΕΥΡΩΠΑΪΚΟΥ ΚΟIΝΟΒΟΥΛIΟΥ ΚΑI ΤΟΥ ΣΥΜΒΟΥΛIΟΥ για την τροποποίηση της οδηγίας 2000/25/EΚ όσον αφορά τις διατάξεις για τους ελκυστήρες που διατίθενται στην αγορά στο πλαίσιο του ευέλικτου συστήματος  

	[pic] | ΕΥΡΩΠΑΪΚΗ ΕΠΙΤΡΟΠΗ |Βρυξέλλες, 27.10.2010COM(2010) 607 τελικό2010/0301 (COD)ΠρότασηΟΔΗΓIΑ ΤΟΥ ΕΥΡΩΠΑΪΚΟΥ ΚΟIΝΟΒΟΥΛIΟΥ ΚΑI ΤΟΥ ΣΥΜΒΟΥΛIΟΥγια την τροποποίηση της οδηγίας 2000/25/EΚ όσον αφορά τις διατάξεις για τους ελκυστήρες που διατίθενται στην αγορά στο πλαίσιο του ευέλικτου συστήματος(Κείμενο που παρουσιάζει ενδιαφέρον για τον ΕΟΧ)SEC(2010) 1252 SEC(2010) 1251ΑΙΤΙΟΛΟΓΙΚΗ ΕΚΘΕΣΗ1. ΠΛΑΙΣΙΟ ΤΗΣ ΠΡΟΤΑΣΗΣΗ οδηγία 2000/25/ΕΚ σχετικά με τα μέτρα που πρέπει να ληφθούν κατά των εκπομπών ρυπογόνων αερίων και σωματιδίων από κινητήρες προοριζόμενους για την πρόωση γεωργικών ή δασικών ελκυστήρων, και για την τροποποίηση της οδηγίας 74/150/ΕΟΚ του Συμβουλίου[1] (στο εξής «η οδηγία») καθορίζει τις ανώτατες εκπομπές μονοξειδίου του άνθρακα (CO), υδρογονανθράκων (HC), οξειδίων του αζώτου (NOx) και σωματιδίων (PM) από κινητήρες ντίζελ που είναι εγκατεστημένοι σε γεωργικούς και δασικούς ελκυστήρες. Η οδηγία έχει ευθυγραμμιστεί με την παρόμοια με αυτή για μη οδικά κινητά μηχανήματα (97/68/ΕΚ).Η οδηγία προβλέπει στάδια περιορισμού των εκπομπών με αυξανόμενη αυστηρότητα, τα οποία συνοδεύονται από τις αντίστοιχες προθεσμίες συμμόρφωσης. Οι κατασκευαστές πρέπει να διασφαλίζουν ότι οι νέοι κινητήρες συμμορφώνονται με αυτά τα όρια ώστε να είναι δυνατή η διάθεσή τους στην αγορά.Με βάση το σκεπτικό της τροποποίησης της οδηγίας 2004/26/ΕΚ[2], η οδηγία 2005/13/ΕΚ[3] εισήγαγε το ισχύον σήμερα στάδιο ορίων εκπομπών για την πλειονότητα των κινητήρων ντίζελ, το οποίο αναφέρεται ως στάδιο III A. Τα όρια αυτά θα αντικατασταθούν από τα αυστηρότερα όρια του σταδίου III Β προοδευτικά από την 1η Ιανουαρίου 2011 για τους νέους ελκυστήρες που θα πωλούνται. Από την 1η Ιανουαρίου 2010 ξεκίνησε η περίοδος έγκρισης τύπου για τους εν λόγω κινητήρες. Αυτό αφορά ένα πολύ μεγάλο μέρος της παραγωγής ελκυστήρων.Προκειμένου να συμμορφωθούν με τα όρια του σταδίου III B, οι σημερινοί κινητήρες θα χρειαστεί να υποστούν ουσιαστικές τροποποιήσεις. Οι αλλαγές στη διάταξη, το μέγεθος ή το βάρος των κινητήρων έχουν καταλυτικό αντίκτυπο για τους κατασκευαστές ελκυστήρων, οι οποίοι θα κληθούν να προσαρμόσουν εξ ολοκλήρου τον σχεδιασμό των μηχανημάτων τους προκειμένου να είναι δυνατή η τοποθέτηση των τροποποιημένων κινητήρων. Η διαδικασία αυτή μπορεί να ξεκινήσει μόνο μετά την πλήρη ανάπτυξη του κινητήρα. Οι τεχνικές λύσεις για κινητήρες που συμμορφώνονται με το στάδιο III B δεν έχουν γενικά οριστικοποιηθεί ακόμα. Συνεπώς, οι κατασκευαστές ελκυστήρων δεν είναι σε θέση να επανασχεδιάσουν πλήρως το όχημα στο οποίο πρόκειται να εγκατασταθεί ο κινητήρας. Αν και σε μερικούς από αυτούς οι απαιτήσεις του σταδίου III B για τις εκπομπές δεν θα προκαλέσουν πολύ σημαντικά προβλήματα, σε άλλες περιπτώσεις ο κινητήρας με συμμόρφωση σταδίου III B απέχει πολύ από την οριστική μορφή του και χρειάζεται σημαντική πρόσθετη έρευνα και τεχνολογική ανάπτυξη ώστε να διασφαλιστεί ότι οι ελκυστήρες μπορούν να διατεθούν στην αγορά με κινητήρες που πληρούν τις απαιτήσεις του σταδίου III B.Το απαιτούμενο κόστος της συμμόρφωσης για να αντεπεξέλθουν οι κατασκευαστές στα νέα όρια εκπομπών είναι σημαντικό. Το εν λόγω κόστος περιλαμβάνει για παράδειγμα δαπάνες έρευνας και ανάπτυξης, δαπάνες επανασχεδιασμού του εξοπλισμού, δαπάνες εξαρτημάτων μετά την τροποποίηση, δαπάνες τεκμηρίωσης και επισήμανσης κ.λπ.Από τις αρχές του 2009 και μετά, το μεγαλύτερο μέρος του κλάδου που εδρεύει στην Ένωση και παράγει ελκυστήρες επλήγη αναπάντεχα και σκληρά από την παγκόσμια χρηματοπιστωτική και οικονομική κρίση. Σε γενικές γραμμές, η απότομη πτώση στις πωλήσεις επέφερε μεγάλη μείωση εσόδων και διαθέσιμων κεφαλαίων για τη χρηματοδότηση της αναγκαίας τεχνολογικής έρευνας και ανάπτυξης για ελκυστήρες με κινητήρες που συμμορφώνονται με τις απαιτήσεις του σταδίου III B σε όλες τις κατηγορίες ισχύος και τις εφαρμογές εντός των προβλεπόμενων από την οδηγία προθεσμιών.Με τις οδηγίες 2004/26/ΕΚ και 2005/13/ΕΚ εισήχθη επίσης το λεγόμενο ευέλικτο σύστημα με σκοπό να διευκολυνθεί η μετάβαση από το ένα στάδιο εκπομπών στο άλλο. Το ευέλικτο σύστημα δίνει τη δυνατότητα στον κατασκευαστή ελκυστήρων να διαθέσει στην αγορά, κατά τη διάρκεια της περιόδου μεταξύ δύο διαδοχικών σταδίων ανώτατων τιμών για τις εκπομπές καυσαερίων, περιορισμένο αριθμό ελκυστήρων στους οποίους έχουν τοποθετηθεί κινητήρες που συμμορφώνονται ακόμα με τα όρια εκπομπών καυσαερίων του προηγούμενου σταδίου. Δίνει τη δυνατότητα στον κατασκευαστή ελκυστήρων να διαθέσει στην αγορά είτε 1) για κάθε κατηγορία ισχύος κινητήρα, περιορισμένο αριθμό ελκυστήρων που να μην υπερβαίνει το 20% των ετήσιων πωλήσεων του κατασκευαστή ελκυστήρων (υπολογιζόμενες ως ο μέσος όρος πωλήσεων μηχανημάτων στην ΕΕ κατά τα τελευταία 5 έτη) είτε 2) συγκεκριμένο αριθμό ελκυστήρων, όπως ορίζεται στην οδηγία. Η δεύτερη επιλογή προβλέφθηκε για μικρότερες επιχειρήσεις που παράγουν μικρότερες ποσότητες κινητήρων.Η συνημμένη πρόταση ασχολείται με την περίπτωση των κατασκευαστών που αντιμετωπίζουν δυσκολίες ως προς την έγκριση κινητήρων που συμμορφώνονται με το στάδιο ΙΙΙΒ και ως προς τη διάθεσή τους στην αγορά λόγω καθυστερήσεων στον σχεδιασμό νέων κινητήρων και λόγω της απρόβλεπτης χρηματοπιστωτικής κρίσης. Προτείνεται η τροποποίηση των διατάξεων του ευέλικτου συστήματος ώστε να μετριαστούν οι συνέπειες της μετάβασης από το στάδιο εκπομπών III A στο III B, επεκτείνοντας την εφαρμογή του και διατηρώντας παράλληλα την έναρξη ισχύος του σταδίου IIIB για τα όρια εκπομπών καυσαερίων προκειμένου να διαφυλαχθεί ο στόχος της οδηγίας για μείωση των εκπομπών αερίων και σωματιδιακών ρύπων στην Ευρωπαϊκή Ένωση.2. ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝΕπί της πρότασης έγινε διαβούλευση με εκπροσώπους των κρατών μελών και των ενδιαφερόμενων μερών του βιομηχανικού κλάδου μέσω της ομάδας ειδικών για θέματα εκπομπών μηχανημάτων (GEME) που προβλέπει η οδηγία και μέσω της ομάδας εργασίας για τους γεωργικούς ελκυστήρες (WGAT). Επιπλέον, η Επιτροπή διεξήγαγε μεταξύ Μαΐου και Ιουνίου 2009 μια σε βάθος διαβούλευση με τις αρχές των κρατών μελών και με όλα τα συναφή ενδιαφερόμενα μέρη, δηλ. τον βιομηχανικό κλάδο, περιβαλλοντικές οργανώσεις και συλλόγους εργαζομένων. H πρόταση λαμβάνει υπόψη μια τεχνική ανασκόπηση της οδηγίας 97/68/ΕΚ[4] που προέρχεται από το Κοινό Κέντρο Ερευνών (ΚΚΕρ), η οποία περιλαμβάνει, μεταξύ άλλων, αξιολόγηση της ανάγκης για τροποποίηση των διατάξεων του ευέλικτου συστήματος· μια μελέτη εκτίμησης αντικτύπου από εξωτερικό σύμβουλο[5], στην οποία αξιολογούνται οι συνέπειες των προτεινόμενων πολιτικών επιλογών όπως αυτές παρατίθενται στην τεχνική ανασκόπηση του ΚΚΕρ, και μια συμπληρωματική μελέτη για τις συνέπειες των επιλογών της τεχνικής ανασκόπησης του ΚΚΕρ, όπου περιλαμβάνονται οι συνέπειες της τροποποίησης του ευέλικτου συστήματος για τις ΜΜΕ.3. ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣΣκοπός της οδηγίας 2000/25/ΕΚ, όπως και της προτεινόμενης τροποποίησης, είναι η συμβολή στην εύρυθμη λειτουργία της εσωτερικής αγοράς για ελκυστήρες και παράλληλα η προστασία της ανθρώπινης υγείας και του περιβάλλοντος. Συνεπώς, η νομική βάση είναι το άρθρο 114 της Συνθήκης.Η πρόταση προβλέπει τις ακόλουθες τροποποιήσεις στην οδηγία 2000/25/ΕΚ:Αύξηση του ποσοστού του αριθμού κινητήρων που διατίθενται στην αγορά στο πλαίσιο του ευέλικτου συστήματος, για κάθε κατηγορία κινητήρα από το 20% στο 50% των ετήσιων πωλήσεων του κατασκευαστή ελκυστήρων σε εξοπλισμό, καθώς και προσαρμογή του μέγιστου αριθμού κινητήρων που μπορούν να διατεθούν στην αγορά στο πλαίσιο του ευέλικτου συστήματος ως εναλλακτική δυνατότητα επιλογής, κατά την περίοδο που μεσολαβεί μεταξύ του σταδίου IIIA και του σταδίου III B για τις εκπομπές. Το μέτρο αυτό θα λήξει στις 31 Δεκεμβρίου 2013.4. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣΗ πρόταση δεν έχει επιπτώσεις στον κοινοτικό προϋπολογισμό.5. ΠΡΟΑΙΡΕΤΙΚΑ ΣΤΟΙΧΕΙΑ2010/0301 (COD)ΠρότασηΟΔΗΓIΑ ΤΟΥ ΕΥΡΩΠΑΪΚΟΥ ΚΟIΝΟΒΟΥΛIΟΥ ΚΑI ΤΟΥ ΣΥΜΒΟΥΛIΟΥγια την τροποποίηση της οδηγίας 2000/25/EΚ όσον αφορά τις διατάξεις για τους ελκυστήρες που διατίθενται στην αγορά στο πλαίσιο του ευέλικτου συστήματοςΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για τη λειτουργία της Ευρωπαϊκής Ένωσης, και ιδίως το άρθρο 114,την πρόταση της Ευρωπαϊκής Επιτροπής[6],έπειτα από τη διαβίβαση του σχεδίου νομοθετικής πράξης στα εθνικά κοινοβούλια,τη γνώμη της Ευρωπαϊκής Οικονομικής και Κοινωνικής Επιτροπής[7],τη γνώμη της Επιτροπής των Περιφερειών[8],Αποφασίζοντας σύμφωνα με τη συνήθη νομοθετική διαδικασία,Εκτιμώντας τα ακόλουθα:1.  Η οδηγία 2000/25/ΕΚ του Ευρωπαϊκού Κοινοβουλίου και του Συμβουλίου, της 22ας Μαΐου 2000, σχετικά με τα μέτρα που πρέπει να ληφθούν κατά των εκπομπών ρυπογόνων αερίων και σωματιδίων από κινητήρες προοριζόμενους για την πρόωση γεωργικών ή δασικών ελκυστήρων, και για την τροποποίηση της οδηγίας 74/150/ΕΟΚ του Συμβουλίου[9] ρυθμίζει τις εκπομπές καυσαερίων από κινητήρες που είναι εγκατεστημένοι σε γεωργικούς και δασικούς ελκυστήρες. Το τρέχον στάδιο ορίων εκπομπών που εφαρμόζεται για την έγκριση τύπου για την πλειονότητα των κινητήρων ανάφλεξης με συμπίεση αναφέρεται ως στάδιο ΙΙΙΑ. Η οδηγία προβλέπει ότι τα εν λόγω όρια θα αντικατασταθούν από το αυστηρότερο στάδιο ορίων, το ΙΙΙΒ, που αρχίζει να ισχύει σταδιακά από την 1η Ιανουαρίου 2011 όσον αφορά τη διάθεση στην αγορά και από την 1η Ιανουαρίου 2010 όσον αφορά την έγκριση τύπου για τους εν λόγω κινητήρες. Το στάδιο IV, που προβλέπει αυστηρότερα όρια τιμών από αυτά του σταδίου ΙΙΙΒ, θα αρχίσει να ισχύει σταδιακά από την 1η Ιανουαρίου 2013 όσον αφορά την έγκριση τύπου για τους εν λόγω κινητήρες και από την 1η Ιανουαρίου 2014 όσον αφορά τη διάθεση στην αγορά.2.  Η μετάβαση στο στάδιο III B συνεπάγεται κλιμακωτή αλλαγή τεχνολογίας που απαιτεί σημαντικές δαπάνες εφαρμογής για τον επανασχεδιασμό των κινητήρων και για την επεξεργασία προηγμένων τεχνικών λύσεων. Η μετάβαση αυτή που θεσπίστηκε το 2005 συμπίπτει με την οικονομική ύφεση στον εν λόγω τομέα, γεγονός που καθιστά δύσκολο για τον βιομηχανικό κλάδο να ανταποκριθεί στα έξοδα εφαρμογής που απαιτούνται για την προσαρμογή στις νέες νομικές απαιτήσεις.3.  Η οδηγία 2000/25/ΕΚ προβλέπει ένα ευέλικτο σύστημα που δίνει τη δυνατότητα στους κατασκευαστές ελκυστήρων να προμηθεύονται, κατά την περίοδο που μεσολαβεί μεταξύ δύο σταδίων εκπομπών, περιορισμένη ποσότητα κινητήρων που δεν συμμορφώνονται με τις ισχύουσες οριακές τιμές εκπομπών, αλλά έχουν λάβει έγκριση για το αμέσως προηγούμενο στάδιο ορίων εκπομπών.4.  Από το 2005, η οδηγία 2000/25/ΕΚ προβλέπει στο άρθρο 4 παράγραφος 8 την αξιολόγηση των ενδεχόμενων αναγκών για πρόσθετη ευελιξία σε σχέση με τις οριακές τιμές των σταδίων ΙΙΙΒ και IV. Για να υπάρξει μια προσωρινή ανακούφιση του βιομηχανικού κλάδου κατά τη μετάβαση στο επόμενο στάδιο, είναι ανάγκη να προσαρμοστούν οι όροι για την εφαρμογή του ευέλικτου συστήματος.5.  Κατά τη διάρκεια της μετάβασης από το στάδιο III Α στο στάδιο IIIB, το ποσοστό του αριθμού κινητήρων οι οποίοι διατίθενται στην αγορά στο πλαίσιο του ευέλικτου ευέλικτου συστήματος, πρέπει να αυξηθεί από το 20% στο 50% των ετήσιων πωλήσεων του κατασκευαστή ελκυστήρων που αφορούν ελκυστήρες με κινητήρες αυτής της κατηγορίας. Η προαιρετική εναλλακτική δυνατότητα ως προς τη διάθεση του μέγιστου αριθμού κινητήρων στην αγορά στο πλαίσιο του ευέλικτου συστήματος πρέπει να προσαρμοστεί ανάλογα.6.  Συνεπώς, πρέπει να τροποποιηθεί ανάλογα η οδηγία 2000/25/ΕΚ.7.  Τα μέτρα που προβλέπονται στην παρούσα οδηγία αντικατοπτρίζουν την προσωρινή δυσκολία που αντιμετωπίζει ο βιομηχανικός κλάδος· υπό αυτήν την έννοια, τα μέτρα περιορίζονται στη μετάβαση από το στάδιο ΙΙΙΑ στο στάδιο ΙΙΙΒ και λήγουν στις 31 Δεκεμβρίου 2013,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 2000/25/ΕΚ τροποποιείται ως εξής:1. Στο άρθρο 3α, προστίθεται το ακόλουθο εδάφιο: «Το ευέλικτο σύστημα, σύμφωνα με τις διατάξεις των σημείων 1.2, 1.2.1 και 1.2.2. του παραρτήματος IV, ισχύει μόνο για τη μετάβαση από το στάδιο III A στο στάδιο III B και λήγει στις 31 Δεκεμβρίου 2013.»2. Το τμήμα 1 του παραρτήματος IV αντικαθίσταται από το κείμενο του παραρτήματος I της παρούσας οδηγίας.Άρθρο 2Μεταφορά στο εθνικό δίκαιο1. Τα κράτη μέλη θεσπίζουν και δημοσιεύουν, πριν από τις/την [δώδεκα μήνες από τη δημοσίευση της οδηγίας] το αργότερο, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων.Εφαρμόζουν τις διατάξεις αυτές από τις/την [ημέρα, μήνας, έτος = επομένη της ημερομηνίας εφαρμογής].Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.Άρθρο 3Η παρούσα οδηγία αρχίζει να ισχύει την εικοστή ημέρα μετά τη δημοσίευσή της στην Επίσημη Εφημερίδα της Ευρωπαϊκής Ένωσης .Άρθρο 4Η παρούσα οδηγία απευθύνεται στα κράτη μέλη.[…], […]Για το Ευρωπαϊκό Κοινοβούλιο Για το ΣυμβούλιοΟ Πρόεδρος Ο Πρόεδρος […] […]ΠΑΡΑΡΤΗΜΑ IΤο τμήμα 1 του παραρτήματος IV αντικαθίσταται από το ακόλουθο κείμενο:«1. ΕΝΕΡΓΕΙΕΣ ΤΩΝ ΚΑΤΑΣΚΕΥΑΣΤΩΝ ΚΙΝΗΤΗΡΩΝ ΚΑΙ ΕΛΚΥΣΤΗΡΩΝ8.  Με εξαίρεση τη μεταβατική περίοδο που μεσολαβεί μεταξύ σταδίου III A και σταδίου III B, ο κατασκευαστής ελκυστήρα που επιθυμεί να κάνει χρήση του ευέλικτου συστήματος ζητά από την εγκρίνουσα αρχή στην οποία υπάγεται την άδεια να διαθέσει ή να προμηθευτεί από τους δικούς του προμηθευτές κινητήρων, κατά την περίοδο ανάμεσα στα δύο στάδια εκπομπών, τις ποσότητες κινητήρων που περιγράφονται στα σημεία 1.1.1 και 1.1.2, οι οποίοι δεν συμμορφώνονται με τις ισχύουσες οριακές τιμές εκπομπών, αλλά έχουν λάβει έγκριση για το αμέσως προηγούμενο στάδιο ορίων εκπομπών.9.  Ο αριθµός των κινητήρων που διατίθενται στην αγορά στο πλαίσιο ευέλικτου συστήµατος δεν υπερβαίνει, για κάθε κατηγορία κινητήρων, το 20 % των ετήσιων πωλήσεων του κατασκευαστή ελκυστήρων με κινητήρες αυτής της κατηγορίας κινητήρων (υπολογιζόμενες ως ο μέσος όρος πωλήσεων στην αγορά της Ένωσης κατά τα τελευταία 5 έτη). Εάν ο κατασκευαστής ελκυστήρων έχει θέσει σε εµπορία στην Ένωση ελκυστήρες για το πραγματικό χρονικό διάστηµα µικρότερο της πενταετίας, ο µέσος όρος υπολογίζεται µε βάση το πραγματικό χρονικό διάστηµα κατά το οποίο ο κατασκευαστής ελκυστήρων έθεσε σε εµπορία ελκυστήρες στην Ένωση.10.  Ως προαιρετική εναλλακτική λύση σε σχέση µε την παράγραφο 1.1.1, ο κατασκευαστής ελκυστήρων µπορεί να επιδιώξει να λάβει άδεια για λογαριασµό των προµηθευτών του κινητήρων, ώστε οι τελευταίοι να διαθέσουν στην αγορά ορισµένο αριθµό κινητήρων στο πλαίσιο του ευέλικτου συστήµατος. Ο αριθμός των κινητήρων για κάθε κατηγορία δεν υπερβαίνει τις ακόλουθες τιμές:Κατηγορία κινητήρα (kW) | Αριθµός κινητήρων |19-37 | 200 |37-75 | 150 |75-130 | 100 |130-560 | 50 |11.  Κατά τη μεταβατική περίοδο που μεσολαβεί μεταξύ σταδίου III A και σταδίου III B, ο κατασκευαστής ελκυστήρων που επιθυμεί να κάνει χρήση του ευέλικτου συστήματος ζητά από την εγκρίνουσα αρχή στην οποία υπάγεται την άδεια να διαθέσει ή να προμηθευτεί από τους δικούς του προμηθευτές κινητήρων τις ποσότητες κινητήρων που περιγράφονται στα σημεία 1.2.1 και 1.2.2, οι οποίοι δεν συμμορφώνονται με τις ισχύουσες οριακές τιμές εκπομπών, αλλά έχουν λάβει έγκριση για το αμέσως προηγούμενο στάδιο ορίων εκπομπών.12.  Ο αριθµός των κινητήρων που διατίθενται στην αγορά στο πλαίσιο ευέλικτου συστήµατος δεν υπερβαίνει, για κάθε κατηγορία κινητήρων, το 50 % των ετήσιων πωλήσεων ελκυστήρων με κινητήρες αυτής της κατηγορίας κινητήρων (υπολογιζόμενες ως ο µέσος όρος των πωλήσεων των τελευταίων 5 ετών στην αγορά της Ένωσης). Εάν ο κατασκευαστής ελκυστήρων έχει θέσει σε εµπορία στην Ένωση ελκυστήρες για χρονικό διάστηµα µικρότερο της πενταετίας, ο µέσος όρος υπολογίζεται µε βάση το χρονικό διάστηµα κατά το οποίο ο κατασκευαστής ελκυστήρων έθεσε σε εµπορία ελκυστήρες στην αγορά της Ένωσης.13.  Ως προαιρετική εναλλακτική λύση σε σχέση µε την παράγραφο 1.2.1, ο κατασκευαστής ελκυστήρων µπορεί να επιδιώξει να λάβει άδεια για λογαριασµό των προµηθευτών του κινητήρων, ώστε οι τελευταίοι να διαθέσουν στην αγορά ορισµένο αριθµό κινητήρων στο πλαίσιο του ευέλικτου συστήµατος. Ο αριθμός των κινητήρων για κάθε κατηγορία δεν υπερβαίνει τις ακόλουθες τιμές:Κατηγορία κινητήρα (kW) | Αριθµός κινητήρων |37-56 | 200 |56-75 | 175 |75-130 | 250 |130-560 | 125 |14.  Ο κατασκευαστής ελκυστήρων περιλαµβάνει στην αίτησή του προς την εγκρίνουσα αρχή, τα εξής στοιχεία:α) δείγµα επισηµάνσεων (ετικετών) οι οποίες θα τοποθετηθούν σε κάθε ελκυστήρα στον οποίο θα τοποθετηθεί κινητήρας που διατέθηκε στην αγορά στο πλαίσιο του ευέλικτου συστήµατος. Στις ετικέτες αναγράφεται το ακόλουθο κείμενο: «ΕΛΚΥΣΤΗΡΑΣ ΑΡΙΘ. … (σειρά ελκυστήρων) ΑΠΟ … (συνολικός αριθµός ελκυστήρων στην αντίστοιχη ζώνη ισχύος) ΜΕ ΚΙΝΗΤΗΡΑ ΑΡΙΘ. … ΜΕ ΤΥΠΟ ΕΓΚΡΙΣΗΣ (Οδηγία 2000/25/ΕΚ) ΑΡΙΘ.…»· καιβ) δείγμα της συμπληρωματικής ετικέτας που πρόκειται να επικολληθεί στον κινητήρα, στην οποία αναγράφεται το κείμενο του σημείου 2.2 του παρόντος παραρτήματος.15.  Ο κατασκευαστής ελκυστήρων παρέχει στην εγκρίνουσα αρχή όλες τις πληροφορίες που συνδέονται με την εφαρμογή του ευέλικτου συστήματος τις οποίες η εγκρίνουσα αρχή ενδέχεται να ζητήσει ως αναγκαίες για να λάβει απόφαση.16.  Ο κατασκευαστής ελκυστήρων υποβάλλει ανά εξάμηνο έκθεση στην εγκρίνουσα αρχή κάθε κράτους μέλους, στο οποίο ο ελκυστήρας ή ο κινητήρας διατίθεται στην αγορά, σχετικά με την εφαρμογή των ευέλικτων συστημάτων που χρησιμοποιεί. Η έκθεσή του περιλαμβάνει σωρευτικά δεδομένα για τον αριθμό κινητήρων και ελκυστήρων που έχει διαθέσει στην αγορά στο πλαίσιο του ευέλικτου συστήματος, τους αριθμούς σειράς κινητήρων και ελκυστήρων και τα κράτη μέλη στην αγορά των οποίων ο ελκυστήρας έχει διατεθεί. Αυτή η διαδικασία συνεχίζεται για όσο διάστημα εξελίσσεται ένα ευέλικτο σύστημα.»ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ ΠΟΥ ΕΧΟΥΝ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΟΙ ΟΠΟΙΕΣ ΠΕΡΙΟΡΙΖΟΝΤΑΙ ΑΠΟΚΛΕΙΣΤΙΚΑ ΣΤΑ ΕΣΟΔΑ1. ΤΙΤΛΟΣ ΤΗΣ ΠΡΟΤΑΣΗΣ:Οδηγία του Ευρωπαϊκού Κοινοβουλίου και του Συμβουλίου για την τροποποίηση της οδηγίας 2000/25/EΚ όσον αφορά τις διατάξεις για τους ελκυστήρες που διατίθενται στην αγορά στο πλαίσιο του ευέλικτου συστήματος2. ΓΡΑΜΜΕΣ ΤΟΥ ΠΡΟΫΠΟΛΟΓΙΣΜΟΥ:Κεφάλαιο και άρθρο: Άνευ αντικειμένουΠοσό εγγεγραμμένο στον προϋπολογισμό για το οικείο οικονομικό έτος:3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ( Πρόταση χωρίς δημοσιονομικές επιπτώσεις4. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣΆνευ αντικειμένου5. ΑΛΛΕΣ ΠΑΡΑΤΗΡΗΣΕΙΣΚαμία[1] ΕΕ L173 της 12.7.2000, σ. 1[2] ΕΕ L 225 της 25.6.2004, σ. 3.[3] ΕΕ L55 της 1.3.2005, σ. 35.[4] Το σχέδιο τελικής έκθεσης της τεχνικής ανασκόπησης είναι διαθέσιμο στην ιστοσελίδα για τα ΜΟΚΜ της πύλης Europa: http://ec.europa.eu/enterprise/mechan_equipment/emissions/2007tecrew_dfr.pdf[5] Η τελική έκθεση της μελέτης εκτίμησης επιπτώσεων από την εταιρεία ARCADIS N.V. είναι διαθέσιμη στην ιστοσελίδα για τα ΜΟΚΜ της πύλης Europa:http://ec.europa.eu/enterprise/mechan_equipment/emissions/impactassessment/nrmm_iastudy_fnrep.pdf[6] ΕΕ C […], […], σ. […]..[7] ΕΕ C […], […], σ. […]..[8] ΕΕ C […], […], σ. […]..[9] ΕΕ L 173 της 12.7.2000, σ. 1.